**Suplement i Certifikatës për kualifikimin profesional,**

**TEKNOLOGJI BUJQËSORE, Niveli IV në KSHK, referuar Nivelit IV të KEK**

**Individi është i aftë:**

* Të organizojë vendin dhe mjetet e punës
* Të përdorë veglat, pajisjet dhe instrumentet e punës
* Të përdorë mjetet motorike si burime energjie për vënien në punë të makinave bujqësore.
* Të përdorë makinat dhe pajisjet për punimin e tokës.
* Të përdorë makinat dhe pajisjet për mbjelljen e bimëve.
* Të përdorë makinat dhe pajisjet për shërbimin e bimëve.
* Të përdorë makinat dhe pajisjet për mbledhjen e prodhimeve bujqësore.
* Të përdorë makinat dhe pajisjet për përpunimin e prodhimeve bujqësore.
* Të përdorë makinat dhe pajisjet për ujitjen dhe kullimin e tokave bujqësore.
* Të përdorë makinat dhe pajisjet për proceset e punës në blegtori.
* Të përdorë rimorkiot për transport në bujqësi.
* Të kryejë regjistrimet dhe përshtatjet e makinave dhe pajisjeve për lloje dhe regjime të ndryshme punimesh bujqësore.
* Të mirëmbajë makinat dhe pajisjet bujqësore.
* Të kryejë riparime të defekteve të lehta dhe zëvendësime të pjesëve në makinat dhe pajisjet bujqësore.
* Të plotësojë dokumentacionin teknik për përdorimin, mirëmbajtjen dhe riparimet e lehta të makinave dhe pajisjeve bujqësore.
* Të zbatojë standardet e profesionit gjatë përdorimit të makinave dhe pajisjeve bujqësore.
* Të interpretojë dokumentacionin tekniktë makinave dhe pajisjeve bujqësore.
* Tё konceptojё planin pёr hapjen e njё biznesi tё vogёl për përdorimin dhe mirëmbajtjen e makinave dhe pajisjeve bujqësore.
* Tё kryejё llogaritje tё thjeshta ekonomike qё lidhen me veprimtarinë e përdorimit të makinave dhe pajisjeve bujqësore.
* Të komunikojë me etikë dhe profesionalizëm gjatë kryerjes së veprimtarive.
* Të zbatojë rregullat e sigurisë në punë dhe të ruajtjes së mjedisit gjatë përdorimit të makinave dhe pajisjeve bujqësore.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Teknologji bujqësore”, niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ferma bujqësore dhe blegtorale, në parqe të makinerive bujqësore, në pikat e shitjes së makinerive bujqësore. Gjithashtu, individi mund të vetëpunësohet në kuadrin e një biznesi individual në fushën e mekanizimit në bujqësi.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).